Hvad er fremtiden for eSIM?

I løbet af de næste år vil eSIM blive standard i rigtigt mange enheder. I første omgang mobiler – men efterfølgende også alt det, vi i dag kalder "Internet of Things" eller IoT. Med eSIM i de nye intelligente elbiler vil de for eksempel kunne koble sig på netværket for at få informationer om andre biler og om trafiksituationen generelt, og stort set alle bærbare enheder vil få eSIM indbygget og dermed spare plads og batteri. Om få år vil SIM-kortet, som vi kender det, formentlig blive udfaset helt til fordel for eSIM.


